Jeg var i starten af året hos plus1 på et introtilbud. Egentlig ville jeg bare have renset tænder og lige "tjekket" om der skulle være noget, da det er 1,5 år siden jeg sidst har været hos tandlægen, da min tidligere tandlæge er flyttet. Næsten som det første inden vi gik igang, fortalte tandplejeren at jeg ikke ville kunne få renset tænder hvis jeg havde tegn på paradentose. Jeg har gået regelmæssigt til tandlæge tidligere, og har aldrig hørt at jeg skulle have tegn på paradentose. Men, men, men til min store overraskelse havde jeg begyndende og fremskreden paradentose på ikke færre end anslået 8 tænder (som de målte sig frem til med en "lineal" der måler dybden i tandkødet eller i den stil), og jeg kunne derfor IKKE få renset tænder. Jeg fik faktisk ikke noget for mine penge, ud over et tilbud, med 20% rabat, på paradentose behandling for ca 4000 kr tror jeg det var. Jeg var noget forundret over at jeg kunne udvikle så meget paradentose på kun 1,5 år, og at min tidligere tandlæge ikke havde advaret mig.  Heldigvis er min kæreste 1. års studerende på tandplejer uddannelsen, og jeg har nu været inde og få tjekket min tænder 2 gange, af 3 forskellige undervisere (det går lidt langsomt for en studerende) på tandplejer uddannelsen på københavns universitet. Jeg har en masse udfordringer med mine tænder på grund af at jeg skærer tænder og andre ting, men  paradentose har jeg ikke skyggen af. Jeg har ikke engang begyndende paradentose på en eneste tand, og det er mig en gåde, læs bevidst snyd, at en tandplejer hos plus1 kan anbefale paradentose behandling for 4000 kr. Tænk hvis jag var hoppet i fælden og lagt 4000 kr for en behandling jeg ikke har behov for. Jeg ved at det er menneskeligt at fejle og vi alle kan tage fejl, men man kan ikke tage fejl 8 gange uden at det virker som direkte snyd og plat.  Jeg vil sige at jeg også har været der en gang siden pga en knækket tand, der desværre måtte ud, og ved den lejlighed mødte jeg en super kompetent tandlæge, men oplevelsen med tandplejeren gør at jeg ikke tager derind igen efter at jeg har fået bekræftet det som jeg mistænkte, at jeg intet paradentose har.